Liseron Boudoul
D’ Liseron Boudoul  (* 23. Oktoower 1963 z’ Saint-Étienne) ìsch a frànzeescha Farnsahschurnàlìschta, Kriagsbrìchtsärschtàttera un Àuitoora. Sa hàt unteràndrem fìr dr Farnsahsander TF1 gschàfft un hàt ànna 2017 dr Priis Grand Reporter bikumma.

ìhra Laawa un Kàrriar 
D’ Liseron Boudoul ìsch ànna 1963 z’ Saint-Étienne ìm Zäntrààlfrànkrììch uff d’ Walt kumma. Ìhra Vàtter schtàmmt üss’m Auvergne, un ìhra Müatter üss Poola. A Tail vun ìhrer Fàmìlia schtàmmt vum Département Haute-Loire un wohnt noch hìtt därt. Gschtudiart hàt d’ Boudoul àm Ìnschtitüüt fìr Politikwìssaschàfta z’ Lyon (Sciences Po Lyon).

Ìhra Kàrriar àls Schurnàlìschta hàt d’ Boudoul bii da Rundfunksander France Inter un Radio France Internationale (RFI) ààgfànga. Schpeeter ìsch sa naawa dr Anne Sinclair uff’m Farnsahkànààl LCI z’ sah gsìì. Ànna 2004 ìsch sa vum àllgmainliga Noohrìchtadianscht vum Fanrsahsander TF1-n-iigschtällt worra. Därt hàt sa ìwwer d’ Ardbeewawalla-n-ìm Àsia ìm Dezamber 2004 brìchtet, so wia-n-ìwwer d’ Unrüahja ìn da frànzeescha Vororta ànna 2005.

Noh-n-em Ààfàng vum „Àràwischa Friahjoohr“ ànna 2011 ìsch d’ Boudoul Brìchtsärschtàttera-n-ìm Pàläschtiina, Mali, Syria un Libya gsìì. Ìn da Joohra 2010 hàt sa ìwwer d’ wìchtigschta Kriagsärraignissa brìchtet, wia zem Biischpìel ìwwer dr Bìrgerkriag ìm Syria mìt da Schlàchta-n-um Mossul un ar-Raqqa ànna 2016 un 2017. Wu sa ànna 2012 ìn’ma Hüüs ìm Iràk gsìì-n-ìsch, ìsch a Bùmba-n-uffs Gebäi käijt. Ìm gliicha Joohr ìsch sa üss Sìchterhaitsgrund üss’m Mali-n-üüssgwìesa worra. Ànna 2014 hàt sa ìwwer dr Kriag ìn dr Gasaschtraifa brìchtet. Fìr ìhra gànza Kàrriar ìsch sa mìt’m Priis Grand Reporter 2017 üüsszaichent worra.

Wu sa ànna 2020 ìwwer dr Kriag um Barikarabagh brìchtet hàt, ìsch sa uff sa soziààla Nätzwark vun Mìtglìeder vu dr àrmeenischa Gmainschàft ìm Frànkrììch ààgrìffa worra, dänn ìhr Berìcht säjg nìt nöitrààl gsìì. Ànna 2021 hàt sa ìwwer d’ Folga vum Ààgrìff vu da Taliban ìm Àfghànischtàn brìchtet. Ìm Àuigscht 2021 ìsch sa aina vu da äärschta Schurnàlìschta gsìì, wo noh dr Màchtärgraiffung vu da Taliban ìn d’ àfghànischa Hàuiptschàdt Kabul iinagànga-n-ìsch. Fìr ìhra Brìchta-n-ìm Àfghànischtàn ìsch sa ànna 2021 mìt’m Groossa Priis vu dr Internàzionààla Prassa-n-üüsszaichent worra. Ànna 2022 hàt sa ìm Donbas ìwwer dr Ààgrìffskriag vum Rüssland ìn dr Ukràina brìchtet.

D’ Liseron Boudoul ìsch glàuiwenda Kàtholika.

d’ Biacher, wo sa gschrìewa hàt

Ainzelnoohwiisa 

Journalist (Frankriich)
Autor uf Französisch
Franzoos
Frau
Läbigi Person